Es slůg ein wib ir man zetode vnd al ir kint geswinde
Es slůg ein wib ir man zetode vnd al ir kint geswinde·
slůg si zetode seht dc was dem man vnmassen zorn·
zetode slůg er si her wider vnd alles ir gesinde·
slůg er ze tode doch wurden sider kint von in geborn·
got hies werden einen man
der nie geborn wart von frowen libe·
die vatter noch dú mv̊ter nie gewan·
die nam er im zewibe·
dar nach ein hunt erbal·
dc alle lúte die do lebten horten sinen schal·
dú erde ist hoher danne der himel dc hant die wisen meister wol bevunden·
hie vor bi manigen stunden·
ein kint dc slůg den vatter sin do es in der mv̊ter was·
do er den andern kinden sang von gote vnd in die rehten warheit las·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse